Document ID: 32001D0488

Απόφαση της Επιτροπής
της 28ης Ιουνίου 2001
για την τροποποίηση, για πέμπτη φορά, της απόφασης 2001/327/ΕΚ για τον περιορισμό στη μετακίνηση ζώων των ευπαθών ειδών σε σχέση με τον αφθώδη πυρετό
[κοινοποιηθείσα υπό τον αριθμό Ε(2001) 1687]
(Κείμενο που παρουσιάζει ενδιαφέρον για τον ΕΟΧ)
(2001/488/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/425/ΕΟΚ του Συμβουλίου, της 26ης Ιουνίου 1990, σχετικά με τους κτηνιατρικούς και ζωοτεχνικούς ελέγχους που εφαρμόζονται στο ενδοκοινοτικό εμπόριο ορισμένων ζώντων ζώων και προϊόντων με προοπτική την υλοποίηση της εσωτερικής αγοράς(1), όπως τροποποιήθηκε τελευταία από την οδηγία 92/118/ΕΟΚ(2), και ιδίως το άρθρο 10,
Εκτιμώντας τα ακόλουθα:
(1) Η κατάσταση ως προς τον αφθώδη πυρετό σε ορισμένα τμήματα της Κοινότητας ενδέχεται να θέσει σε κίνδυνο το ζωικό κεφάλαιο σε άλλα τμήματα της Κοινότητας λόγω της διάθεσης στην αγορά και του εμπορίου ζώντων δίχηλων ζώων.
(2) Όλα τα κράτη μέλη έθεσαν σε εφαρμογή τους περιορισμούς στη μετακίνη ζώων των ευπαθών ειδών που προβλέπονται στην απόφαση 2001/327/ΕΚ της Επιτροπής, της 24ης Απριλίου 2001, για τον περιορισμό στη μετακίνηση ζώων των ευπαθών ειδών σε σχέση με τον αφθώδη πυρετό και για την κατάργηση της απόφασης 2001/263/ΕΚ(3), όπως τροποποιήθηκε τελευταία από την απόφαση 2001/416/ΕΚ(4).
(3) Κρίνεται επίσης σκόπιμο να διατηρηθούν για μια συμπληρωματική χρονική περίοδο ορισμένοι περιορισμοί στη μετακίνηση αιγοπροβάτων στην Κοινότητα.
(4) Οι όροι υγειονομικού ελέγχου για το εμπόριο αιγοπροβάτων έχουν θεσπισθεί με την οδηγία 91/68/ΕΟΚ του Συμβουλίου, της 28ης Ιανουαρίου 1991, σχετικά με το καθεστώς υγειονομικού ελέγχου που διέπει το ενδοκοινοτικό εμπόριο αιγοπροβάτων(5), όπως τροποποιήθηκε τελευταία από την οδηγία 2001/10/ΕΚ του Ευρωπαϊκού Κοινοβουλίου και του Συμβουλίου(6).
(5) Η οδηγία 92/102/ΕΟΚ του Συμβουλίου(7), όπως τροποποιήθηκε τελευταία από την πράξη προσχώρησης της Αυστρίας, της Φινλανδίας και της Σουηδίας, αφορά την αναγνώριση και την καταγραφή των ζώων.
(6) Η οδηγία 85/511/ΕΟΚ του Συμβουλίου(8), όπως τροποποιήθηκε τελυταία από την πράξη προσχώρησης της Αυστρίας, της Φινλανδίας και της Σουηδίας, θέσπισε κοινοτικά μέτρα για την καταπολέμηση του αφθώδους πυρετού.
(7) Κρίνεται σκόπιμο να περιορισθεί περαιτέρω η μετακίνηση ζώων μέσω σημείων στάσης και να επιτραπεί η μετακίνηση μόνο ζώων των ευπαθών ειδών για αναπαραγωγή και στην περίπτωση βοοειδών και χοιροειδών επίσης για απόδοση, λαμβάνοντας υπόψη τις απαιτήσεις υγειονομικών προτύπων και προτύπων ταντοποίησης που έχουν εφαρμογή στο ενδοκοινοτικό εμπόριο των ανωτέρω ζώων.
(8) Οι όροι καλής μεταχείρισης για τη μεταφορά ζώων στην Κοινότητα έχουν θεσπισθεί με την οδηγία 91/628/ΕΟΚ του Συμβουλίου, της 19ης Νοεμβρίου 1991, για την προστασία των ζώων κατά τη μεταφορά και για την τροποποίηση των οδηγιών 90/425/ΕΟΚ και 91/496/ΕΟΚ(9), όπως τροποποιήθηκε τελευταία από την οδηγία 95/29/ΕΚ(10).
(9) Ο κανονισμος (ΕΚ) αριθ. 1255/97 του Συμβουλίου(11), αφορά τα κοινοτικά κριτήρια για τα σημεία στάσης και τροποποιεί το σχέδιο δρομολογίου που αναφέρεται στο παράρτημα της οδηγίας 91/628/ΕΟΚ.
(10) Η απόφαση 93/444/ΕΟΚ της Επιτροπής(12), αφορά τις λεπτομέρειες που διέπουν τις ενδοκοινοτικές συναλλαγές ορισμένων ζώντων ζώων και προϊόντων που προορίζονται για εξαγωγή προς τρίτες χώρες.
(11) Υπό το πρίσμα της εξέλιξης της νόσου και των διαπιστώσεων των επιδημιολογικών ερευνών που διενεργήθηκαν στα πληγέντα κράτη μέλη σε στενή συνεργασία με τα λοιπά κράτη μέλη, είναι ωστόσο επίσης δυνατό να χαλαρωθούν περαιτέρω ορισμένοι περιορισμοί που επιβλήθηκαν με την απόφαση 2001/327/ΕΚ.
(12) Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης κτηνιατρικής επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η απόφαση 2001/327/ΕΚ τροποποιείται ως εξής:
1. Στο άρθρο 2, η παράγραφος 3 διαγράφεται και οι παράγραφοι 1 και 2 αντικαθίστανται από το ακόλουθο κείμενο: "1. Με την επιφύλαξη της οδηγίας 91/68/ΕΟΚ, τα άλλα κράτη μέλη εκτός του Ηνωμένου Βασιλείου εξασφαλίζουν ότι το μεταξύ των κρατών μελών εμπόριο αιγοπροβάτων για αναπαραγωγή, πάχυνση και σφαγή υπόκειται στους ακόλουθους επιρόσθετους όρους:
α) στην περίπτωση ζώων για αναπαραγωγή και πάχυνση, τα ζώα έχουν παραμείνει σε μία και μόνη εκμετάλλευση καταγωγής για διάστημα τουλάχιστον 30 ημερών προ της φόρτωσης ή από τη γέννησή τους στην εκμετάλλευση καταγωγής, εάν τα ζώα είναι ηλικίας κάτω των 30 ημερών·
β) στην περίπτωση ζώων για αναπαραγωγή και πάχυνση, δεν έχουν εισέλθει αιγοπρόβατα στην εν λόγω εκμετάλλευση κατά τις τελευταίες 21 ημέρες της περιόδου παραμονής που αναφέρεται στο στοιχείο α) και κανένα ζώο είδους ευπαθούς στον αφθώδη πυρετό, το οποίο έχει εισαχθεί από τρίτη χώρα, δεν έχει εισέλθει στην εκμετάλλευση κατά τις 30 ημέρες προ της αποστολής από την εκμετάλλευση καταγωγής, εκτός εάν το εισαχθέν ζώο έχει απομονωθεί πλήρως από όλα τα άλλα ζώα της εκμετάλλευσης·
γ) σε καμία περίπτωση δεν πρέπει τα αιγοπρόβατα να παραμένουν εκτός της εκμετάλλευσης καταγωγής για διάστημα μεγαλύτερο των έξι ημερών πριν φθάσουν στην πιστοποιημένη εκμετάλλευση προορισμού σε άλλο κράτος μέλος.
Στην περίπτωση μεταφοράς με πλοίο, ο χρόνος που αναφέρεται στο πρώτο εδάφιο παρατείνεται κατά το χρόνο του θαλάσσιου ταξιδιού.
Στις περιπτώσεις που ζώα για αναπαραγωγή διέρχονται από σημείο στάσης σύμφωνα με τις διατάξεις του άρθρου 2α, ο χρόνος που αναφέρεται στο πρώτο εδάφιο παρατείνεται κατά τον χρόνο ανάπαυσης στο σημείο στάσης·
δ) στην περίπτωση αιγοπροβάτων που διέρχονται μέσω εγκεκριμένου κέντρου συγκέντρωσης στο κράτος μέλος καταγωγής, το διάστημα κατά το οποίο πραγματοποιείται η συγκέντρωση των ζώων αυτών εκτός της εκμετάλλευσης καταγωγής πρέπει να εξασφαλίζει ότι πληρούται ο όρος του στοιχείου γ). Τα ζώα πρέπει να διέρχονται από ένα και μόνο εγκεκριμένο κέντρο συγκέντρωσης στο κράτος μέλος καταγωγής·
ε) τα αιγοπρόβατα για σφαγή μπορούν, επιπλέον των διατάξεων τον στοιχείου δ), να διέρχονται από ένα και μόνον εγκεκριμένο κέντρο συγκέντρωσης σε ένα άλλο κράτος μέλος διαμετακόμισης, πριν μεταφερθούν στο κράτος μέλος προορισμού, εφόσον τηρούνται οι όροι του στοιχείου γ)·
στ) κατά παρέκκλιση των διατάξεων του άρθρου 12 της οδηγίας 91/68/ΕΟΚ, τα ζώα πρέπει να συνοδεύονται από υγειονομικό πιστοποιητικό σύμφωνο με τα υποδείγματα που προβλέπονται στα αντίστοιχα παραρτήματα της εν λόγω οδηγίας, το οποίο πρέπει επιπλέον να αναγράφει τις ακόλουθες λέξεις:
'Ζώα σύμφωνα με την απόφαση 2001/327/ΕΚ της Επιτροπής'·
ζ) για το ενδοκοινοτικό εμπόριο αιγοπροβάτων απαιτείται προηγούμενη κοινοποίηση της μεταφοράς από τις αρμόδιες κτηνιατρικές αρχές του τόπου αναχώρησης προς τις κεντρικές αρμόδιες κτηνιατρικές αρχές του κράτους μέλους προορισμού και κάθε κράτους μέλους διαμετακόμισης. Η κοινοποίηση αυτή διαβιβάζεται τουλάχιστον 24 ώρες προ της αναχώρησης της αποστολής·
2. στην περίπτωση ενδοκοινοτικού εμπορίου ζώων ευπαθών στον αφθώδη πυρετό ειδών τα οποία αποστέλλονται από περιφέρεια κράτους μέλους στην οποία έχουν επιβληθεί περιορισμοί σύμφωνα με το άρθρο 9 της οδηγίας 85/511/ΕΟΚ κατά τους τελευταίους τρεις μήνες προ της πιστοποίησης, η μεταφορά υπόκειται σε έγκριση από τις αρμόδιες αρχές του τόπου αναχώρησης και σε κοινοποίηση προς τις κεντρικές κτηνιατρικές αρχές τον κράτους μέλους προορισμού. Η κοινοποίηση αυτή διαβιβάζεται τουλάχιστον 24 ώρες προ της αναχώρησης της αποστολής."
2. Το άρθρο 2α αντικαθίσταται από το ακόλουθο κείμενο: "Άρθρο 2α
1. Με την επιφύλαξη του άρθρου 3 παράγραφος 1 στοιχείο αα) δεύτερη περίπτωση της οδηγίας 91/628/ΕΟΚ, τα κράτη μέλη εξασφαλίζουν ότι τα ζώα των ευπαθών στον αφθώδη πυρετό ειδών, τα οποία έχουν πιστοποιηθεί για το ενδοκοινοτικό εμπόριο, δεν μετακινούνται μέσω σημείων στάσης που έχουν καθορισθεί και εγκριθεί σύμφωνα με τον κανονισμό (ΕΚ) αριθ. 1255/97.
2. Κατά παρέκκλιση των διατάξεων της παραγράφου 1, μπορεί να εγκρίνεται για το ενδοκοινοτικό εμπόριο η μετακίνηση μέσω σημείων στάσης αφενός μεν βοοειδών και χοιροειδών για αναπαραγωγή και απόδοση, αφετέρου δε, αιγοπροβάτων μόνο για αναπαραγωγή, υπό τους όρους που αναλύονται στις παραγράφους 4 και 5.
3. Κατά παρέκκλιση των διατάξεων της παραγράφου 2, κατά τη μεταφορά βοοειδών και χοιροειδών, τα οποία συνοδεύονται κατ' εφαρμογή της απόφασης 93/444/ΕΟΚ, και ειδικότερα του άρθρου 2 παράγραφος 1, από υγειονομικό πιστοποιητικό για ζώα σφαγής σύμφωνα με την οδηγία 64/432/ΕΟΚ, τα ζώα μπορούν καθ' οδόν προς μια τρίτη χώρα να διέρχονται από σημείο στάσης που αναφέρεται στην παράγραφο 1, υπό τους όρους της παραγράφου 5.
4. Ο αποστολέας οφείλει να παρέχει αποδείξεις και να δηλώνει εγγράφως προς τις πιστοποιούσες κτηνιατρικές αρχές, ότι έχουν ληφθεί τα κατάλληλα μέτρα που εξασφαλίζουν ότι το σημείο στάσης που βρίσκεται εντός της Κοινότητας υποδέχεται την ίδια στιγμή μόνο ζώα του ίδιου είδους και του ίδιου πιστοποιημένου υγειονομικού καθεστώτος. Το σχέδιο δρομολογίου συμπληρώνεται με τη δήλωση του αποστολέα.
5. Το σημείο στάσης που εμφαίνεται στο σχέδιο δρομολογίου το οποίο συνοδεύει την αποστολή κοινοποιείται από τις πιστοποιούσες κτηνιατρικές αρχές στις κεντρικές κτηνιατρικές αρχές του κράτους μέλους προορισμού και κάθε κράτους μέλους διαμετακόμισης. Η κοινοποίηση αυτή διαβιβάζεται τουλάχιστον 24 ώρες προ της αναχώρησης της αποστολής."
3. Η ημερομηνία τον άρθρου 4 αντικαθίσταται από την ημερομηνία "30 Σεπτεμβρίου 2001".
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 28 Ιουνίου 2001.

Labels: 0
3
8
6